b'\n_START_ARTICLE_\nImpedanssi\n_START_SECTION_\nKaiuttimen impedanssi\n_START_PARAGRAPH_\nKaiuttimen impedanssilla kuvataan kuormaa, jonka kaiutin muodostaa vahvistimelle. Mit\xc3\xa4 pienempi on kaiuttimen impedanssi sit\xc3\xa4 enemm\xc3\xa4n vahvistimelta vaaditaan virranantokyky\xc3\xa4. Tavallisia nimellisarvoja kaiuttimille ovat 4 ja 8 ohmia._NEWLINE_Vahvistimille ilmoitetaan yleens\xc3\xa4 siihen kytkett\xc3\xa4vilt\xc3\xa4 kaiuttimilta vaadittava minimi-impedanssi.  Kaiuttimien impedanssin tulee olla v\xc3\xa4hint\xc3\xa4\xc3\xa4n minimi-impedanssin suuruinen, mutta se voi olla suurempikin.  T\xc3\xa4ll\xc3\xb6in vahvistimesta ei saada t\xc3\xa4ytt\xc3\xa4 tehoa.\n_START_SECTION_\nElektronisten laitteiden tulo- ja l\xc3\xa4ht\xc3\xb6impedanssit\n_START_PARAGRAPH_\nHifi-laitteiston tuloliit\xc3\xa4nn\xc3\xa4t (AUX IN, TAPE IN) ovat yleens\xc3\xa4 suhteellisen suuri-impedanssisia, luokkaa 100 k\xce\xa9, ja l\xc3\xa4ht\xc3\xb6liit\xc3\xa4nn\xc3\xa4t (AUX OUT, TAPE OUT) pienempi-impedanssisia, muutamia kilo-ohmeja.  Kaiutinliit\xc3\xa4nn\xc3\xa4n l\xc3\xa4ht\xc3\xb6impedanssi on hyvin pieni, joten kaiutinl\xc3\xa4ht\xc3\xb6\xc3\xa4 on varottava oikosulkemasta - muuten virta voi kasvaa hyvin suureksi ja rikkoa vahvistimen.\n_START_SECTION_\nKaapelin impedanssi\n_START_PARAGRAPH_\nRadiotaajuuisia signaaleita siirrett\xc3\xa4ess\xc3\xa4 t\xc3\xa4rke\xc3\xa4ksi muodostuu k\xc3\xa4ytetyn koaksiaalikaapelin tai parikaapelin impedanssi.  Signaali siirtyy mahdollisimman v\xc3\xa4h\xc3\xa4-h\xc3\xa4vi\xc3\xb6isen\xc3\xa4 ja puhtaana kun kaapelin ja sen p\xc3\xa4ihin liitettyjen laitteiden impedanssit on sovitettu yhteen, eli on toteutettu impedanssisovitus.'